افغانستان ماین تمیزلش مرکزی نینگ باشلیغی محمد شهاب حکیمی، ماینلی زمین لر بیلن تیگیشلی معلومات بیریلمه گن لیگی گه دقت قره تیب،
" افغانستانده گی اراضی لرده کومیلگن ماین و بمبلر باعث هر آی اورته چه 180 کیشی حیاتینی یوقه تماقده دیر" دیدی.
افغانستان ماین تمیزلش مرکزیدن آلینگن معلوماتگه کوره، ایچکی اوروشلردن قالگن ماینلرنینگ پارتلب کیشیتی نتیجه سیده جان بیرگنلرنینگ کوپراغی باله لردن عبارت دیر.
افغانستان، ماین و پارتله مه گن مهماتلر بوییچه خطر مملکتلر قطاریده تورتینچی اورینده توره دی.
افغانستان آفت حادثه لردن مسؤل دولت وزیری نجیب آقا فهیم ایسه افغانستانده 2 مینگ 500 کیلومتر مربع دن آرتیق اراضیده ماین تمیزلیگی عملگه آشیریلگن لیگینی ایتدی.
ماین تمیزلش ساحه سی بوییچه ایش آلیب بارووچی خارجی موسسه لرنینگ همکارلیکلری نینگ کمه یگن لیگی گه اشاره قیلگن فهیم جنابلری، مملکتده حلی هم یوز مینگلب ماین و پارتله مه گن بمب نینگ موجود ایکن لیگینی تاکییدله دی.
فهیم جنابلری،
"30 ییل مابینیده مملکت نینگ تورلی منطقه لریده 19 میلیون ماین و پارتله مه گن بمب تثبیت ایتیلیب تاثیرسیز وضعیت گه کیلتیریلدی" دیب ایتدی.
افغانستان معیوبلر کینگشی اورینباسری هم بمب، ماین و توقنه شوولر باعث مملکتده 1 میلیون کیشی نینگ معیوب قالگن لیگینی ایتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
